Menuen kan variere meget fra sted til sted, når I holder bryllup i Østjylland, og I kan selvfølgelig også sætte jeres eget præg på menuen. Hos Restaurant Venge Kloster i Skanderborg kan en 3-retters menu f.eks. se sådan ud: Hjemmebagte tarteletter med hønsekød i lys aspargessauce pyntet med urter til forret, kalvesteg stegt som vildt med vildtsauce, sukkerbrunede hvide kartofler, waldorfsalat, årstidens grøntsager, syltede tyttebær og pocherede æbler med ribsgelé til hovedret og husets hjemmelavede islagkage med 2 slags is, sprøde nøddetuiles, frugtsalat og dessertsauce til dessert.